فرانسادا "ساری جیلیقالیلار" آکسیا‌لارین 32-جی هفته‌سینده فرانسا پرزیدنتی امانوئل ماکرونون رهبرلیگینه قارشی رئاکسیا‌لارینی گؤسترمک اوچون بیر داها میدان‌لارا آخیشدی‌لار.
"ساری جیلیقالیلار"ین آکسیا‌لاری بو هفته ده سیخ تهلوکه‌سیزلیک تدبیرلری آلتیندا کئچیریلدی..
پایتاخت پاریس-ده نوماییشچی‌لرین " Bercy" محله‌سیندن " Estiennes-d'Orves " میدانینا قدر یورودوگو نوماییشده هئچ بیر حادثه باش وئرمه‌دی.
Charleville-Mezieres -داکی آکسیادا بیر ماغازانین شوشه‌لری سیندی و 15 نفر ساخلانیلدی.
Nimes-داکی میتینقده ده بیر نفر گوز آلتینا آلیندی. Laxou -دا ایسه اعتراصچیلار آنا یولو کیسدی‌لر.
آشیری سولچو بویون ایمه‌ین فرانسا حرکاتی‌نین لیدری Jean-Luc Melenchon بلفورد-داکی آکسیادا ساری جیلیقا گئیینه‌رک نوماییشچی‌لره دستک وئردی.
اؤلکه میقیاسیندا آکسیا‌لاردا ایچ ایشلر ناظیرلیگینه گؤره 11 مین 800، ساری جیلیقالیلارا  گؤره ایسه 25 مین 553 نفر ایشتیراک ائدیب.
پولیس کئچن هفته‌لرده اولدوغو کیمی، گؤستریجی‌لرین Champs-Elysees  جاده سینده پارلامئنت و آوریلین 15-ده یانغیندان بؤیوک ضرر گؤرن نوتردام کیلسه‌سی اطرافیندا آکسیا کئچیرمه‌سینی قاداغان ائدیب.
یاناجاغین قیمتی‌نین آرتیریلماسی و چتین ایقتیصادی شرط‌لره اعتراض اولا‌راق باشلایان، داها سونرا ماکرون حاکمیتینه قارشی آکسیا‌لارا چئوریلن ساری جیلیقالیلارین آکسیا‌لاری 17  نوامبر 2018-جی ایلدن بو یانا داوام ائدیر.
آکسیا‌لاردا ایندییه قدر 11 نفر هلاک اولوب، 1797-سی پولیس اولماقلا 4 مین 245 نفر یارالانیب و 12 مین 107 نفر ساخلانیلیب.
